Bernin Oberland

pienoiskuva|Thunin linna Blüemlisalpin edessä. Blüemlisalp on Bernin Alppien vuoristo Kanderstegin ja Reichenbach im Kandertalin kuntien alueella. Sen päähuiput ovat: Blüemlisalphorn Wyssi Frau, Morgenhorn ja Oeschinenhorn.
Bernin Oberland (, ) on alue Keski-Sveitsissä Bernin kantonissa Bernin kaupungin eteläpuolella. 

 Maantieteellinen alue 
Maantieteellisesti Bernin Oberland koostuu Aarejoen vesistön alkujokien laaksoista. Haslital on Aaren alkuosan laakso Grimselsolalta Brienzerseelle. Lütschinejoen laaksot Interlakenista Grindelwaldiin ja Lauterbrunneniin ovat osa ylämaata kuten myös Kanderjoen laaksot Adelbodenista ja Kanderstegistä Spieziin. Simmental ulottuu Rawilpassilta ja Lenkistä Spieziin. Saanejoen alkuosan laakso Gsteigista Gstaadiin on osa Bernin kantonia ja Bernin Oberlandia. Myös Brienzerseen ja Thuninjärven seutu on osa aluetta. Pohjoisrajana pidetään järvien ja Simmen pohjoispuolisia vuoria: Brienzer Rothorn, Hohgant, Stockhorn.

 Hallinnollinen alue 
pienoiskuva|Oberland on Bernin kantonin eteläisin osa.
Hallinnollinen alue, Verwaltungsregion Oberland, käsittää likipitäen maantieteellisen Bernin Oberlandin. Alue koostuu neljästä hallintopiiristä ():

 Hallintopiiri  Keskuspaikka  Kuntia, kpl Frutigen-Niedersimmental  Frutigen  13 Interlaken-Oberhasli  Interlaken  28 Obersimmental-Saanen  Saanen  7 Thun  Thun  32 yhteensä 4 kpl    yhteensä 80 kpl
Thunin hallintopiiri on pohjoisosiltaan maantieteellistä aluetta laajempi.

 Matkailualue 
Bernin Oberland on suosittua matkailuseutua. Tunnettuja matkakohteita ovat muun muassa Grindelwald, Jungfraujoch, Wengen, Lauterbrunnen, Adelboden ja Gstaad.

 Lähteet 

 Viitteet 

 Aiheesta muualla 



Luokka:Bernin kantoni